‏12 יולי 2021

**לקוח חדש למשרד "דוד גולן – תקשורת ואסטרטגיה":**

**פורום בריאות הנפש**

משרד "דוד גולן – תקשורת ואסטרטגיה", חברת יחסי הציבור המתמחה בתחום הרווחה, צירפה אל לקוחותיה את פורום בריאות הנפש, המאגד 43 חברות וארגונים המפעילים מאות הוסטלים ומסגרות טיפוליות ושיקומיות למתמודדי נפש בקהילה, ברחבי הארץ. הפורום פועל לקידום ענייניה של אוכלוסיית מתמודדי הנפש המתגוררים בהוסטלים ובדיורים המוגנים, בעקבות חוק שיקום נכי נפש בקהילה, שנכנס לתוקף בינואר 2001, קידום ענייניהם של מפעילי ההוסטלים, קידום מחקרים וימי עיון הקשורים בתחום הטיפול באוכלוסיות בריאות הנפש, ועוד.

כיום מופעלים ברחבי הארץ 146 הוסטלים, לצד דיורים מוגנים וקהילות תומכות, המעניקים טיפול, שיקום ותעסוקה בקהילה, לכ-35,000 איש, המוגדרים כנכי נפש.

משרדו של דוד גולן הוקם בשנת 1995 והוא מתמחה בתחומי הרווחה, הבריאות והחינוך ומעניק שירותי דוברות, ייעוץ תקשורת, יחסי ציבור, ניו-מדיה וקשרי קהילה לעמותות, ארגונים וולונטריים ומלכ"רים במגזר השלישי והרביעי. עד לאחרונה שימש משרדו של גולן כדובר ויועץ התקשורת של איגוד העובדים הסוציאליים, במשך 12 שנה ברציפות.

פורום בריאות הנפש מצטרף לשורה של לקוחות המשרד בתחום, ביניהם ארגון מנהלי שירותי הרווחה ברשויות המקומיות, שירות האומנה של ארגון אדנמ, עמותת ל.א לאלימות נגד נשים, קהילת "הדרך" – מרכז טיפול בהתמכרויות, כפרי הנוער ופנימיות רווחה, עמותת מלב"ב לאנשים עם דמנציה ואלצהיימר ועוד.

"הטיפול התקשורתי בפורום בריאות הנפש, בראשו עומד שאול בוארון, הינו אתגר חשוב ומורכב, נוכח הזנחת הטיפול בנכי הנפש בקהילה משך שנים רבות, אי עדכון התקציבים למפעילי ההוסטלים והדיורים המוגנים ב-5 השנים האחרונות והצורך הדחוף בשיקום מערך בריאות הנפש", מסר דוד גולן.

תמונה שמכילה אדם, איש

התיאור נוצר באופן אוטומטי

**בתמונה: דוד גולן**

**צילום: מולי נעים – "צילום נעים**"